
Parlamentul  României

Camera  Deputaţilor

Comisia pentru industrii si servicii










  Bucureşti, 11.02.2004









              Nr.23/12/2004

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru ratificarea Protocolului de aderare a Comunităţii Europene la Convenţia internaţională privind cooperarea pentru siguranţa navigaţiei europene EUROCONTROL din 13 decembrie 1960, astfel cum a fost modificată de mai multe ori, iar apoi, armonizată prin Protocolul din 27 iunie 1997, adoptat la Bruxelles, la 27 iunie 1997, semnat la Bruxelles, la 8 octombrie 2002, primit cu nr.P.L.-x 9 din 3 februarie 2004.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

Parlamentul  României

              Nr.23/12/2004

RAPORT

asupra proiectului de Lege pentru ratificarea Protocolului de aderare a Comunităţii Europene la Convenţia internaţională privind cooperarea pentru siguranţa navigaţiei europene EUROCONTROL din 13 decembrie 1960, astfel cum a fost modificată de mai multe ori, iar apoi, armonizată prin Protocolul  din 27 iunie 1997, adoptat la Bruxelles, la 27 iunie 1997, semnat la Bruxelles, la 8 octombrie 2002



1. În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată, cu nr.P.L.-x 9 din 3 februarie 2004, pentru avizare şi dezbatere în fond, cu proiectul de Lege pentru ratificarea Protocolului de aderare a Comunităţii Europene la Convenţia internaţională privind cooperarea pentru siguranţa navigaţiei europene EUROCONTROL din 13 decembrie 1960, astfel cum a fost modificată de mai multe ori, iar apoi, armonizată prin Protocolul din 27 iunie 1997, adoptat la Bruxelles, la 27 iunie 1997, semnat la Bruxelles, la 8 octombrie 2002.



În vederea cooperării pentru siguranţa navigaţiei aeriene, statele europene au încheiat în anul 1960 Convenţia internaţională pentru siguranţa navigaţiei aeriene. Această convenţie a fost modificată de mai multe ori. Prin Ordonanţa Guvernului nr.21/1999, aprobată prin Legea nr.97/1999, a fost ratificat Protocolul armonizând Convenţia internaţională privind cooperarea pentru siguranţa navigaţiei aeriene EUROCONTROL şi Protocolul adiţional privind trecerea de la regimul Acordului multilateral privind tarifele de rută din anul 1981 la regimul prevăzut în Anexa IV a Convenţiei: "Dispoziţii privind sistemul comun de tarife de rută".



În conformitate cu prevederile art.40 ale convenţiei, Comunitatea Europeană poate deveni membru al EUROCONTROL în vederea realizării obiectivelor convenţiei, în special în ceea ce priveşte politica de management al traficului aerian în Europa.



În acest sens, prin Actul final al Conferinţei diplomatice a plenipotenţiarilor statelor europene s-a adoptat "Protocolul referitor la aderarea Comunităţii Europene la Convenţia internaţională privind cooperarea pentru siguranţa navigaţiei aeriene EUROCONTROL".



Proiectul de lege a fost avizat favorabil de Consiliul Legislativ cu nr. 1832 din 23 decembrie 2003.



Proiectul de lege a fost avizat favorabil de Comisia pentru apărare, ordine publică şi siguranţă naţională, cu nr.32/62/04.02.2004 şi de Comisia juridică, de disciplină şi imunităţi, cu nr.31/57/04.02.2004.



2. În raport de obiectul de reglementare şi conţinutul său, proiectul de lege face parte din categoria legilor ordinare.



3. Examinarea proiectului de lege a avut loc în şedinţa comisiei din data de 10 februarie 2004.



La lucrările comisiei au participat 22 de deputaţi din totalul de 25 de deputaţi membri ai comisiei.



La dezbaterea proiectului de lege au participat specialişti din cadrul Ministerului Transporturilor, Construcţiilor şi Turismului.



4. Potrivit prevederilor art.75 din Constituţia României, republicată, şi a prevederilor art.86 din Regulamentul Camerei Deputaţilor modificat prin Hotărârea Camerei Deputaţilor nr.23/2003, proiectul de lege este de competenţa decizională a Senatului.



5. În urma dezbaterii, membrii comisiei propun adoptarea cu modificări a proiectului de lege.
A M E N D A M E N T E     A D M I S E


În urma dezbaterii, membrii comisiei propun adoptarea proiectului de lege cu următoarele amendamente admise:

	Nr.

crt.
	Text iniţial
	Text propus de comisie
	Motivare
	Camera Decizională

	0
	1
	2
	3
	4

	1.
	LEGE

pentru ratificarea Protocolului de aderare a Comunităţii Europene la Convenţia internaţională  privind cooperarea pentru siguranţa navigaţiei europene EUROCONTROL din 13 decembrie 1960, astfel cum a fost modificată de mai multe ori, iar apoi, armonizată prin Protocolul din 27 iunie 1997, adoptat la Bruxelles, la 27 iunie 1997, semnat la Bruxelles, la 8 octombrie 2002


	1. Titlul legii va avea următorul cuprins:

LEGE

pentru ratificarea Protocolului referitor la aderarea Comunităţii Europene la Convenţia internaţională  privind cooperarea pentru siguranţa navigaţiei aeriene "EUROCONTROL" din 13 decembrie 1960, aşa cum a fost amendată de mai multe ori şi armonizată prin Protocolul din 27 iunie 1997, semnat la Bruxelles, la 8 octombrie 2002
	Greşeală materială. 

Corespunzător titlului protocolului.
	Senat


	0
	1
	2
	3
	4

	2.
	Articol unic. - Se ratifică Protocolul de aderare a Comunităţii Europene la Convenţia internaţională privind cooperarea pentru siguranţa navigaţiei europene EUROCONTROL din 13 decembrie 1960, astfel cum a fost modificată de mai multe ori, iar apoi, armonizată prin Protocolul din 27 iunie 1997, adoptat la Bruxelles, la 27 iunie 1997, semnat la Bruxelles, la 8 octombrie 2002.


	2. Articolul unic va avea următorul cuprins:

Articol unic. - Se ratifică Protocolul referitor la aderarea Comunităţii Europene la Convenţia      internaţională privind cooperarea pentru siguranţa navigaţiei aeriene "EUROCONTROL" din 13 decembrie 1960, aşa cum a fost amendată de mai multe ori şi armonizată prin Protocolul din 27 iunie 1997, semnat la Bruxelles, la 8 octombrie 2002.


	Idem
	Senat


                                     PREŞEDINTE,                                                               SECRETAR,

                                       István Antal                                                                 Cristian Buzea

RAPORTORI:







Dep.Ioan Bivolaru - PSD
Dep.Aurelia Vasile - PSD             






Dep.Marin Anton - PNL
Dep.Anca Boagiu - PD                             






Dep.Aurel Daraban - PSD
Dep.Ioan Miclea - PRM  


 







Dep.Dumitru Palade - PRM
Dep.Robert Raduly - UDMR

 








Dep.Ion Rădoi - PSD

Dep.Florentin Sandu - PSD


Dep.Pavel  Târpescu - PSD
Dep.Istvan Erdei - UDMR







Dep.Cristian Buzea - PRM
Expert, Daniel Bădina

